Els bombers i la Policia Local extingixen un incendi en la part posterior del Teatre Romà
06 de juliol 2018

![](/media/1jedxp2v/86-img-20180705-wa0019.jpg)  
Ahir de vesprada es va produir un incendi de matolls i diversos arbres en la part posterior del Teatre Romà. Afortunadament, gràcies a la ràpida intervenció dels bombers, amb la col·laboració de la Policia Local, es va poder evitar que el foc es propagara arrasant el vessant nord-oest del Castell o, pitjor encara, que s'aproximara als habitatges del casc antic.  

  

![](/media/guwjeylr/86-img-20180705-wa0021.jpg)  
Els bombers van haver de llançar diversos metres de mànega des de la plaça Facundo Roca fins al focus de l'incendi, per les escales laterals del Teatre Romà. El succés va causar certa alarma entre els veïns del casc històric, encara que finalment no va precisar l'evacuació dels habitatges afectats pel fum. Al lloc va acudir una dotació del parc de bombers de Sagunt, tres patrulles de la Policia Local, una patrulla del Cos Nacional de Policia i un agent forestal. També es van personar l'alcalde de Sagunt, Quico Fernández i el regidor de Policia Local, Enric Ariño, per a interessar-se per la gravetat del succés i les possibles mesures d'emergència.  

  

![](/media/xfpdbb25/86-img-20180705-wa0018.jpg)   

​​

*   [](http://www.facebook.com/sharer.php?u=https://aytosagunto.es/va/actualitat/els-bombers-i-la-policia-local-extingixen-un-incendi-en-la-part-posterior-del-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/els-bombers-i-la-policia-local-extingixen-un-incendi-en-la-part-posterior-del-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-bombers-i-la-policia-local-extingixen-un-incendi-en-la-part-posterior-del-teatre-roma/ "Linked In")
*   [](mailto:?body=https://aytosagunto.es/va/actualitat/els-bombers-i-la-policia-local-extingixen-un-incendi-en-la-part-posterior-del-teatre-roma/)